Diari Oficial de la Generalitat Valenciana




DOGV – Disposició
=================

Compartir

Compartir

Tornar

Guardar el document Descarregar les metadades en format XML

Sumari del DOGV 9561, del 24-03-2023 (2023/2944)

RESOLUCIÓ de 13 de març de 2023, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2023, subvencions a organitzacions no governamentals per al desenvolupament (ONGD), per al finançament de projectes i programes de cooperació internacional al desenvolupament a executar en països i poblacions estructuralment empobrides.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9561

Data del DOGV
:   24-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2944

CVE


Data del document
:   13-03-2023

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * [Conselleria de Participació, Transparència, Cooperació i Qualitat Democràtica](javascript:void(0))
    * [ajuda pública](javascript:void(0))

RESOLUCIÓ de 13 de març de 2023, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2023, subvencions a organitzacions no governamentals per al desenvolupament (ONGD), per al finançament de projectes i programes de cooperació internacional al desenvolupament a executar en països i poblacions estructuralment empobrides. [2023/2944]  
  
  
En l'Ordre 2/2021, de 26 de maig, de la Conselleria de Participació, Transparència, Cooperació i Qualitat Democràtica, s'estableixen les bases reguladores i el procediment de concessió de subvencions de concurrència competitiva en matèria de cooperació internacional al desenvolupament.  
De conformitat amb el que disposa el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, així com el Decret 179/2020, de 30 d'octubre, del Consell, d'aprovació del Reglament orgànic i funcional de la Conselleria de Participació, Transparència, Cooperació i Qualitat Democràtica, resolc:  
  
Primer. Objecte  
Convocar les subvencions, en règim de concurrència competitiva i amb càrrec al pressupost de la Generalitat de l'exercici 2023, per al finançament de despeses corrents i d'inversió, de projectes i programes de cooperació internacional al desenvolupament a executar en països i poblacions estructuralment empobrits, destinades a organitzacions no governamentals per al desenvolupament (d'ara en avant, ONGD).  
  
  
Segon. Bases reguladores de la convocatòria  
1. Les bases per les quals es regeix aquesta convocatòria són les contingudes en l'Ordre 2/2021, de 26 de maig, de la Conselleria de Participació, Transparència, Cooperació i Qualitat Democràtica, per la qual s'estableixen les bases reguladores i el procediment de concessió de subvencions en matèria de cooperació internacional al desenvolupament (DOGV 9095, 28.05.2021), d'ara en avant, Ordre de bases.  
  
2. En allò no previst en aquesta norma, les subvencions se sotmetran a la normativa bàsica de la Llei 38/2003, general de subvencions (d'ara en avant LGS), i la seua normativa de desenvolupament, i a allò que estableix la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions. Així mateix, caldrà ajustar-se al que es disposa en la legislació autonòmica en matèria de cooperació al desenvolupament.  
  
Tercer. Finançament  
1. Aquesta convocatòria de subvencions es finançarà amb càrrec a les línies de subvenció següents, en el pressupost de la Generalitat per a l'any 2023:  
a) Línia S6556000 «Subvencions a ONGD per a accions de desenvolupament», dotada amb un import de 40.550.000 euros, en el capítol IV, per al finançament de despeses corrents, en l'aplicació pressupostària 22.03.01.13410.4.  
b) Línia S2324000 «Subvencions a ONGD per a la realització d'accions de cooperació internacional al desenvolupament», dotada amb un import de 8.600.000 euros, en el capítol VII, per al finançament de despeses de capital, en l'aplicació pressupostària 22.03.01.13410.7.  
2. Els imports esmentats podran ser incrementats a conseqüència d'una generació, una ampliació o una incorporació de crèdit que no requerirà una nova convocatòria, de conformitat amb el que es disposa en l'article 58, apartat 2, lletra a, punt quart, del Reial decret 887/2006, de 21 de juliol, pel qual s'aprova el Reglament de l'LGS.  
  
3. Aquestes subvencions en règim de concurrència competitiva, instrumentades a través de la present convocatòria, s'integren, segons el que es preveu en l'article 164.a) de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions i l'article 8.1 de la Llei 38/2003, de 17 de novembre, general de subvencions, en el Pla estratègic de subvencions per al període 2023-2025, aprovat mitjançant resolució de 15 de febrer de 2023, de la Conselleria de Participació, Transparència, Cooperació i Qualitat Democràtica.  
  
Quart. Actuacions subvencionables  
1. Les actuacions a subvencionar en aquesta convocatòria consistiran en projectes i programes en matèria de cooperació internacional al desenvolupament, en alguna de les modalitats següents:  
a) Modalitat A: programes integrals de caràcter plurianual en matèria de cooperació internacional al desenvolupament a executar en països i poblacions estructuralment empobrits.  
b) Modalitat B: projectes en matèria de cooperació internacional al desenvolupament a executar en països i poblacions estructuralment empobrits.  
c) Modalitat C: projectes de cooperació tècnica.  
d) Modalitat D: actuacions específiques.  
2. Les actuacions a subvencionar en aquesta convocatòria hauran de complir els requisits següents:  
a) Hauran d'alinear-se clarament amb un o diversos objectius estratègics del Pla director de cooperació valenciana vigent aprovat pel Ple del Consell, en el moment de la publicació d'aquesta convocatòria, amb les polítiques nacionals o regionals del país de destinació en l'àmbit sectorial propi en què es desenvolupe la intervenció i amb els objectius de desenvolupament sostenible (d'ara en avant, ODS) atenent, si escau, les prioritats en les polítiques nacionals d'implementació de l'Agenda 2030 per al desenvolupament sostenible del país de destinació.  
  
b) Pel que fa a les prioritats geogràfiques, els programes o projectes presentats hauran de ser executats en un o més dels països o territoris previstos com a prioritaris en el pla director vigent, sempre que pertanguen a la mateixa àrea geogràfica, excepte en el cas de les intervencions específiques de la modalitat D, que podran desenvolupar-se en contextos d'alta vulnerabilitat no restringits exclusivament als països establits com a prioritaris en l'esmentat pla. En el cas d'actuacions dirigides a la població refugiada palestina, els programes o projectes podran dur-se a terme en els territoris palestins i també en els països fronterers i d'acolliment.  
  
c) Els programes o projectes hauran d'obtindre la puntuació mínima de 65 punts sobre 100, dels criteris objectius de valoració recollits en l'Ordre de bases.  
d) Han de ser viables tècnicament i pressupostàriament. Als efectes d'aquesta convocatòria, no es considerarà que un programa és viable tècnicament i pressupostàriament, si l'entitat avaluadora dels projectes o programes, en l'informe de valoració tècnica i pressupostària, fa constar que en el seu pressupost validat hi ha una minoració de la quantia a subvencionar, sol·licitada inicialment, en més d'un 20 %, i que aquesta minoració de despeses pot afectar de manera determinant els objectius i resultats del projecte o programa.  
3. Modalitat A: programes integrals de caràcter plurianual en matèria de cooperació internacional al desenvolupament a executar en països i poblacions estructuralment empobrides, que es defineixen com un sistema de planificació orientat a articular un conjunt organitzat i coherent de serveis i processos de desenvolupament, expressats a través de diversos projectes vinculats entre si i de similar naturalesa, que poden ser executats de manera seqüencial o paral·lela. El programa articularà els recursos necessaris per a obtindre un impacte significatiu en les persones i en el seu context, i haurà d'establir les garanties de continuïtat d'aquests canvis més enllà del període d'execució. Així mateix, podrà arribar a més d'un àmbit sectorial per a l'assoliment de l'objectiu general, si bé haurà d'haver-hi unitat quant a la població meta.  
  
Els programes presentats per aquesta modalitat a la present convocatòria hauran de complir els requisits següents:  
a) Les sol·licituds de subvenció per a un programa, obligatòriament, hauran de ser per un import mínim de 600.000 euros. L'import màxim de la subvenció a percebre per programa serà de 900.000 euros.  
  
b) Les sol·licituds de subvenció per a un programa, obligatòriament, hauran de ser per un termini mínim d'execució de 25 mesos. El termini màxim d'execució dels programes serà de 36 mesos.  
c) Les sol·licituds de subvenció per a un programa hauran d'incloure, obligatòriament, en la formulació del programa, activitats de sensibilització vinculades a la intervenció de cooperació internacional per al desenvolupament a la Comunitat Valenciana, dins del termini d'execució establit en l'apartat anterior, per un import màxim de 40.000 euros.  
4. Modalitat B: projectes en matèria de cooperació internacional al desenvolupament a executar en països i poblacions estructuralment empobrits, que es definisquen com a actuacions que articulen un conjunt d'activitats relacionades i coordinades entre si que, a través d'una adequada planificació de recursos humans, materials, financers i tècnics, generen les capacitats necessàries per a aconseguir uns resultats objectivament verificables, d'acord amb l'objectiu de desenvolupament específic expressat en la seua conceptualització, i estableixen les garanties de sostenibilitat dels beneficis una vegada finalitzada la intervenció. La població meta del programa estarà formada per col·lectius amb característiques comunes quant a necessitats, capacitats i oportunitats. Els projectes hauran d'arribar a un únic àmbit sectorial.  
Els projectes presentats per aquesta modalitat a la present convocatòria hauran de complir els requisits següents:  
a) L'import màxim de la subvenció a percebre per projecte serà de 450.000 euros, si es presenta de manera individual, o de 650.000 euros, si es presenta en agrupació amb una altra o altres entitats.  
b) Les sol·licituds de subvenció per a un projecte, obligatòriament, han de ser per un termini mínim d'execució de 12 mesos. El termini màxim d'execució dels projectes és de 24 mesos.  
c) Les sol·licituds de subvenció podran incloure en la formulació del projecte i en el pressupost presentat, activitats de sensibilització vinculades a la intervenció de cooperació internacional per al desenvolupament a la Comunitat Valenciana, dins del termini d'execució establit en l'apartat anterior, per un import màxim de 20.000 euros.  
  
5. Modalitat C: projectes de cooperació tècnica, que es defineixen com a actuacions dirigides principalment a la capacitació de la població meta, a través de l'articulació d'un conjunt d'activitats de formació, acompanyament tècnic, intercanvi d'experiència i transferència de coneixement, aplicat al desenvolupament d'aprenentatges en un àmbit concret de la gestió de serveis o processos. Les actuacions de cooperació tècnica preveuran l'establiment d'aliances o partenariats, de caràcter tècnic, professional o institucional i d'interés públic o social.  
  
Els projectes presentats per aquesta modalitat a la present convocatòria hauran de complir els requisits següents:  
a) L'actuació serà liderada per l'ONGD promotora del projecte, i haurà de comptar amb una o més entitats beneficiàries de la capacitació al país d'intervenció. Igualment, es podran establir associacions amb altres entitats de caràcter tècnic, institucional o d'investigació i formació, bé de la Comunitat Valenciana o bé del país de destinació, que aporten recursos especialitzats en l'àmbit d'actuació sectorial del projecte.  
  
b) Els projectes hauran de limitar-se a un únic sector d'intervenció i identificar concretament l'àmbit de capacitació tècnica en el qual s'emmarquen els resultats i les activitats.  
c) Les activitats podran realitzar-se al país d'intervenció i a la Comunitat Valenciana, i es procurarà fomentar l'intercanvi bilateral d'experiències i la transferència de coneixement.  
d) L'import màxim de la subvenció a percebre per projecte serà de 250.000 euros.  
e) Les sol·licituds de subvenció per a un projecte hauran de ser, obligatòriament, per un termini mínim d'execució de sis mesos. El termini màxim d'execució dels projectes és de 24 mesos.  
f) Les sol·licituds de subvenció podran incloure en la formulació del projecte i en el pressupost presentat, activitats de sensibilització vinculades a la intervenció de cooperació internacional per al desenvolupament a la Comunitat Valenciana, dins del termini d'execució establit en l'apartat anterior, per un import màxim de 6.000 euros  
6. Modalitat D: intervencions específiques dirigides al desenvolupament d'actuacions orientades a abordar problemes conjunturals o generalistes. Les intervencions específiques que es duguen a terme en tercers països hauran de desenvolupar-se en contextos d'alta vulnerabilitat i podran no estar restringides, exclusivament, a les àrees geogràfiques establides com a prioritàries en el Pla director de la cooperació valenciana.  
Els projectes presentats per aquesta modalitat a la present convocatòria hauran de complir els requisits següents:  
a) L'import màxim de la subvenció a percebre per projecte serà de 70.000 euros si es presenta de manera individual, o de 80.000 euros, si es presenta en agrupació amb una altra o altres entitats.  
b) Les sol·licituds de subvenció per a un projecte, obligatòriament, han de ser per un termini màxim d'execució de 12 mesos.  
c) Les sol·licituds de subvenció podran incloure en la formulació del projecte i en el pressupost presentat, activitats de sensibilització vinculades a la intervenció de cooperació internacional per al desenvolupament a la Comunitat Valenciana, dins del termini d'execució establit en l'apartat anterior, per un import màxim de 6.000 euros.  
7. No s'estableix un nombre màxim de projectes dels quals una entitat podrà ser beneficiària, però, en qualsevol cas, una entitat no podrà ser beneficiària de subvencions en el total de la convocatòria per un percentatge superior a l'establit en l'apartat quatre, del resolc cinqué d'aquesta resolució. Si una mateixa entitat presenta més d'un projecte, el seu contingut o la zona d'execució ha de ser substancialment diferent. En cada sol·licitud presentada només podrà haver-hi un projecte.  
  
8. La quantia total de fons de la convocatòria serà distribuïda, en un percentatge del 93 %, per a les modalitats A i B; per a la modalitat C, un percentatge del 3 %, i per a la modalitat D, un percentatge del 4 % dels fons.  
9. En el cas que una vegada valorades i adjudicades les subvencions per als projectes i programes objecte d'aquesta convocatòria, no s'esgote la quantia disponible en qualsevol de les modalitats, es podrà incrementar el romanent entre la resta de les modalitats, de manera que els romanents s'aplicaran totalment en primer lloc a les modalitats A i B, en segon lloc a la modalitat C, i en tercer lloc a la modalitat D.  
  
10. Per a fer la distribució de fons es distribuiran els imports per modalitat d'acord amb els apartats 8 i 9, si escau, i es minoraran imports tenint en compte el que disposa l'apartat 2.d d'aquest resolc. Tot això, aplicant les regles de desempat, previstes en el resolc catorzé, en el cas d'igualtat de punts entre sol·licituds; i s'establiran els projectes i programes que es financen pel total del pressupost validat.  
  
11. Si hi ha romanents de fons per a finançar parcialment els projectes o programes següents, la comissió de valoració els distribuirà tenint en compte els criteris següents:  
· Puntuació dels projectes o programes.  
· Viabilitat pressupostària de projecte o programa.  
  
Cinqué. Entitats beneficiàries  
1. Les entitats beneficiàries d'aquestes subvencions són les ONGD, individualment o en agrupació amb una altra o altres ONGD, que complisquen els requisits següents:  
a) Els exigits en l'article 11 de l'LGS.  
b) Acreditar que disposen de capacitat financera i de gestió per a realitzar el projecte subvencionable.  
c) Estar inscrites en el Registre d'Agents de la Cooperació Internacional al Desenvolupament de la Comunitat Valenciana, mitjançant resolució de l'òrgan competent, abans de l'1 de gener de 2022.  
d) Tindre seu, domicili social o delegació permanent a la Comunitat Valenciana, inscrita en el Registre d'Agents de la Cooperació Internacional al Desenvolupament de la Comunitat Valenciana.  
e) Comptar amb base social (persones associades, afiliades i, en cas de fundacions, persones col·laboradores) de l'ONGD a la Comunitat Valenciana: s'ha de poder acreditar un nombre mínim de 15 persones, entre totes aquestes categories, que tinguen residència a la Comunitat Valenciana.  
f) L'entitat ha d'haver desenvolupat 10 activitats en l'àmbit de la difusió, dels ODS, sensibilització o educació per a la ciutadania global a la Comunitat Valenciana durant els cinc anys anteriors a la present convocatòria. S'entén per activitat: una formació, un taller, una exposició, una xarrada. Es consideren activitats diferenciades la mateixa actuació desenvolupada en diferents zones. No es tindran en compte les activitats en línia quan la majoria dels participants no siguen de la Comunitat Valenciana. No es consideraran les activitats de difusió en xarxes socials del treball de l'entitat.  
g) Acreditar experiència en la realització, individualment o en agrupació amb altres ONGD, almenys de quatre projectes o programes executats, de cooperació internacional al desenvolupament en tercers països, o de cooperació tècnica, finançats per administracions públiques o per entitats privades, excepte per al cas de les sol·licituds relatives a la modalitat D) en els quals no caldrà acreditar experiència anterior. En el cas que s'aporten com a experiència projectes o programes finançats únicament per entitats privades, el finançament de cada projecte o programa per part d'aquest tipus d'entitats ha de ser com a mínim de 10.000,00 euros. Se n'exclouen els projectes o programes finançats únicament amb els fons propis de l'entitat sol·licitant.  
h) Les entitats que presenten sol·licitud de subvenció a programes de la modalitat A han d'acreditar, ja siga individualment o en agrupació, una experiència en execució de projectes o programes, la quantia de finançament pública o privada dels quals siga per un import total mínim d'un milió d'euros. Aquests projectes o programes han d'haver finalitzat la seua execució després del 31 de desembre de 2009. En cas de no complir aquest requisit, el programa quedarà exclòs de la convocatòria.  
  
2. Quan una sol·licitud siga presentada per una agrupació d'ONGD, totes les ONGD que la integren tindran la consideració d'entitats beneficiàries i hauran de complir els requisits exigits per aquesta convocatòria. En el cas dels requisits de les lletres g) i h) de l'apartat anterior, es prendrà com a referència la suma de projectes o programes d'experiència i la suma dels imports subvencionats de totes les entitats que participen en l'agrupació.  
3. No podran ser beneficiàries de subvencions les entitats en les quals concórrega alguna de les circumstàncies previstes en l'article 13.2, de l'LGS.  
4. Així mateix, una entitat no podrà ser beneficiària, individualment o en agrupació amb una altra o altres ONGD, de subvencions que suposen més del 4 % del total dels imports previstos en aquesta convocatòria. A les entitats beneficiàries en agrupació, als efectes d'aquest apartat, se'ls computarà l'import que s'hagen compromés a executar del projecte o programa. En el cas que, a una entitat, una vegada realitzada la valoració dels projectes o programes, li corresponga percebre imports superiors als que s'estableix en aquest apartat, se li minoraran o, si escau, s'exclouran totalment les subvencions a percebre per aquesta entitat pels imports que siguen superiors, en l'ordre següent:  
  
a) En primer lloc, per a no perjudicar drets de tercers, es reduiran imports del projecte o programa presentat de manera individual per aquesta entitat que haja obtingut menor puntuació, i en cas que calga realitzar més minoracions, del següent o següents, individuals, per ordre de puntuació. Quan s'haja de decidir entre projectes i programes d'igual puntuació, es reduirà l'import del programa.  
  
b) En cas que, una vegada aplicada la regla anterior, una entitat encara perceba imports superiors als que s'estableixen en aquest apartat, es reduiran les subvencions del projecte o programa presentat en agrupació en el qual participa aquesta entitat que haja obtingut menor puntuació, i en cas que calga realitzar més minoracions, del següent o següents, en agrupació, per ordre de puntuació. Quan s'haja de decidir entre projectes o programes d'igual puntuació, es reduirà l'import del programa.  
c) En el cas que la minoració a efectuar en un projecte o programa siga per un import superior al 20 % del pressupost presentat en la sol·licitud, no s'aplicarà la minoració descrita en els apartats a) i b) anteriors, i se n'exclourà el projecte o programa per superar el límit màxim de subvenció previst en aquest apartat.  
  
Sisé. Despeses subvencionables  
1. Seran subvencionables les despeses recollides en l'article 24 de l'Ordre de bases, en les condicions i els percentatges recollits en aquesta resolució, excepte els establits en els apartats a).1). I, L i M, de l'esmentat article 24, amb les especialitats següents:  
a) En els projectes presentats a la modalitat C, en la partida de Viatges, allotjaments i dietes, recollida en l'article 23.1.a.1.I de l'Ordre de bases, les despeses finançables en aquesta partida no podran superar la quantia del 25 % de la subvenció concedida. En la resta de les modalitats, el percentatge màxim de finançament és del 15 % de la subvenció concedida.  
b) En la partida d'Activitats de sensibilització vinculades a la intervenció de cooperació internacional per al desenvolupament, recollida en l'article 23.1.a.1.O de l'Ordre de bases, en cada projecte o programa es podran finançar despeses amb un límit màxim de 40.000 euros en la modalitat A, de 20.000 euros en la modalitat B i de 6.000 euros en les modalitats C i D.  
c) La suma dels costos indirectes imputats a la subvenció no podran superar els límits establits en l'article 24.b de l'Ordre de bases, amb un import màxim a subvencionar en aquesta partida de 80.000,00 euros. La partida de costos indirectes inclourà els costos d'aquesta naturalesa que requerisca el projecte o programa, incloses les despeses indirectes de l'entitat beneficiària a la Comunitat Valenciana i les de l'entitat sòcia local. No seran subvencionables les despeses de lloguer de les seus administratives o dels habitatges del personal de l'entitat beneficiària o de l'entitat sòcia local.  
2. Per a determinar el pressupost validat en la proposta de resolució de la convocatòria, s'estableixen els supòsits següents, en els quals s'exclouran o minoraran les despeses pressupostades en la valoració de les sol·licituds:  
a) Les que no estiguen recollides com a subvencionables en l'article 24 de l'Ordre de bases o en aquesta convocatòria.  
b) Les expressament excloses en l'article 23.2 de l'Ordre de bases.  
  
c) Les que resulten innecessaris o supèrflues per a l'execució de les activitats proposades en el projecte o programa.  
d) Les despeses que es consideren sobredimensionades o excessives es minoraran parcialment per la quantitat que es considere excessiva.  
e) Les despeses de personal que excedisquen del 60 % de la subvenció concedida.  
f) Les despeses que estiguen situades en una partida errònia no es minoraran, llevat que una vegada situades correctament s'incórrega en el supòsit de l'apartat següent.  
g) Les despeses que excedisquen els límits establits en una partida determinada, una vegada minorats els imports pels supòsits anteriors, es minoraran en la quantia que excedisca aquests límits.  
h) Les aportacions en espècie o les aportacions financeres públiques o privades, no admeses. En aquest cas es minorarà la subvenció proporcionalment en la part en la qual s'incomplisca el que s'estableix en el número 3 d'aquest resolc, llevat que l'entitat haja presentat declaració responsable en la qual assumeix el cofinançament no admés.  
  
3. Per a determinar el percentatge de finançament vàlid del programa o projecte, es tindran en compte els criteris següents:  
a) Pel que fa a les aportacions en espècie, d'acord amb el que estableix l'apartat 7 de l'article 4 de l'Ordre de bases, s'admetran com a aportacions en espècie les valoritzacions dels béns i serveis següents:  
  
- Materials, terrenys, locals i equips que hagen de ser transferits definitivament al final de l'execució a la població beneficiària de la subvenció. Els terrenys i immobles que siguen objecte de millora amb càrrec total o parcial al projecte o programa no podran ser valorats.  
  
- Mà d'obra i serveis directament vinculats a l'execució de les activitats presentades en tercers països. No es valorarà l'activitat del voluntariat.  
- L'ús de locals i terrenys convenientment acreditat i valorat que no es transferisquen a la població beneficiària de la subvenció.  
- No s'admetrà la valorització de l'ús d'equips i materials de l'entitat sol·licitant o de l'entitat sòcia local que no es transferisquen a la població beneficiària de la subvenció.  
b) Pel que fa a les aportacions financeres públiques o privades procedents de subvencions o d'un altre tipus, hauran de complir-se els requisits que assenyalen els articles 4.1 i 5 de l'Ordre de bases, i acreditar que té com a objecte el mateix projecte per al qual se sol·licita subvenció, sense perjudici que ja s'hi haja iniciat l'execució de la part cofinançada del projecte, i sempre que no haja finalitzat en el moment de presentar la sol·licitud d'aquesta convocatòria.  
c) En compliment de l'article 5 de l'Ordre de bases, «l'entitat sol·licitant que obtinga una subvenció de les previstes en aquesta ordre està obligada a comunicar a l'òrgan gestor, en el termini d'un mes des del moment en què s'haja obtingut, i en tot cas, amb anterioritat a la presentació de la justificació, qualsevol finançament de l'actuació subvencionada procedent de qualsevol ens públic o privat, local, nacional, internacional o supranacional, amb especificació de la quantia exacta de l'aportació, la procedència i el destí donat a aquests fons, amb la finalitat que conste explícitament quina part del projecte o programa se subvencionarà amb l'aportació de la Generalitat i quina part amb cadascuna de les altres aportacions.»  
Aquestes aportacions s'admetran si es compleixen els requisits següents:  
- Que hi ha identitat d'objectius, població beneficiària i zona d'actuació.  
- Que no es produeix doble imputació de la despesa subvencionable en el projecte o programa.  
- Que aquestes aportacions no hagen sigut utilitzades per a cofinançar totalment altres actuacions subvencionades per aquest òrgan concedent en matèria de cooperació internacional al desenvolupament en convocatòries anteriors.  
- Que no ha finalitzat el termini d'execució de la part cofinançada en el moment de presentar la sol·licitud d'aquesta convocatòria.  
- Que s'acredite la comunicació a l'entitat cofinançadora de la seua aportació com a cofinançament al projecte o programa cofinançat en aquesta convocatòria.  
4. La quantia màxima subvencionable de les despeses derivades de la contractació del personal al servei, totalment o parcialment, de la intervenció, no podrà excedir de 3.400 euros bruts al mes, sempre que hi haja una relació laboral, fixa o temporal, entre l'entitat beneficiària i la persona treballadora, ajustada a la categoria professional i responsabilitat en el projecte subvencionable. Els costos salarials del personal local adscrit al projecte inclouran salaris, assegurances socials a càrrec de l'entitat i altres provisions de fons d'obligat depòsit d'acord amb la legislació local i hauran d'estar d'acord amb els salaris mitjans del país on es realitze la intervenció. En aquest apartat, s'haurà de seguir el que s'ha disposat en l'article 23.1.a.1.K de l'Ordre de bases.  
  
5. El 100 % de les despeses relatives a personal amb seu a la Comunitat Valenciana imputat a la subvenció sol·licitada i, si escau, concedida, hauran de correspondre a persones que tinguen el seu centre de treball a la Comunitat Valenciana.  
6. En l'annex de personal, s'indicaran els perfils professionals del personal imputat a la subvenció.  
  
Seté. Presentació de les sol·licituds i termini  
1. Les sol·licituds es presentaran en el termini de 20 dies hàbils, a comptar des de l'endemà de la publicació de l'extracte d'aquesta convocatòria en el DOGV. L'incompliment del mencionat termini donarà lloc a l'exclusió de la convocatòria.  
De conformitat amb l'article 31.1 de la Llei 39/2015, d'1 d'octubre, del procediment administratiu comú de les administracions públiques, la Direcció General de Cooperació Internacional al Desenvolupament, prestarà assistència per a la presentació electrònica de les sol·licituds fins a les 15.00 hores de l'últim dia hàbil.  
2. Cada entitat podrà presentar un màxim de tres sol·licituds de manera individual o quatre, si alguna d'elles és en agrupació amb altres ONGD. Les entitats que presenten sol·licitud a la modalitat A no podran presentar sol·licitud a la modalitat D.  
3. La presentació de la sol·licitud significa la plena acceptació del que es disposa en l'Ordre de bases i en aquesta resolució de convocatòria.  
4. Les entitats sol·licitants, atés que són persones jurídiques i, per tant, estan obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú de les administracions públiques (d'ara en avant LPAC), presentaran les sol·licituds exclusivament de manera telemàtica en la seu electrònica de la Generalitat, accedint al cercador de tràmits i serveis en la URL http://www.gva.es/va/inicio/atencion\_ciudadano/buscadores/tramites\_servicios. També s'hi podrà accedir mitjançant la pàgina web de la Conselleria de Participació, Transparència, Cooperació i Qualitat Democràtica, en les URL http://www.cooperaciovalenciana.gva.es i http://www.participacio.gva.es. La presentació de la sol·licitud de manera diferent de la telemàtica prevista en aquest apartat determinarà l'exclusió de la convocatòria.  
5. Per a poder realitzar la presentació telemàtica, l'entitat sol·licitant haurà de disposar d'un sistema de signatura electrònica dels admesos en la seu electrònica de la Generalitat:  
a) Certificat digital de persona jurídica o similar que identifique convenientment l'entitat sol·licitant.  
b) Certificat digital de la persona física que conste inscrita com a representant de l'entitat sol·licitant en el Registre de Representants de la Generalitat, per a tramitar aquest procediment.  
c) Excepcionalment, i per al supòsit que no es poguera presentar la sol·licitud de la manera prevista en algun dels dos supòsits anteriors, s'admetrà la presentació de la sol·licitud amb un certificat digital de la persona física que ostenta la representació de l'entitat sol·licitant per a realitzar la tramitació d'aquest procediment, si s'acredita documentalment aquesta representació davant el Registre d'Agents de la Cooperació Internacional de la Comunitat Valenciana.  
6. En el cas de sol·licituds presentades per una agrupació d'ONGD, la sol·licitud serà presentada per l'entitat sol·licitant designada com a líder, en representació de les entitats que componen l'agrupació.  
  
7. La presentació de la sol·licitud telemàtica inclourà les declaracions responsables que estableixen les lletres b, c, d, e, f i g de l'apartat 1 de l'article 36 de l'Ordre de bases, i la prevista en l'apartat 2.a del resolc nové d'aquesta convocatòria.  
8. D'acord amb el que es disposa en l'article 28 de l'LPAC, la presentació de la sol·licitud de subvenció comportarà l'autorització de l'entitat sol·licitant o, si escau, entitats en agrupació, perquè la Direcció General de Cooperació Internacional al Desenvolupament (d'ara en avant òrgan gestor) obtinga directament dels òrgans administratius corresponents l'acreditació del compliment de les obligacions tributàries i amb la Seguretat Social, previstes en els articles 18 i 19 del Reial decret 887/2006, de 21 de juliol, pel qual s'aprova el reglament de l'LGS, així com l'acreditació del compliment de la resta d'obligacions derivades de l'obtenció de subvencions, i en aquest cas les entitats no hauran d'aportar els corresponents certificats. En cas que l'entitat sol·licitant s'opose al fet que l'òrgan gestor obtinga directament aquesta informació, haurà d'indicar-ho expressament en el formulari telemàtic de sol·licitud, i quedarà obligada a aportar els documents acreditatius corresponents.  
  
9. Els models de formularis i d'annexos es troben en la URL de la sol·licitud esmentada, i en la pàgina web de la Conselleria de Participació, Transparència, Cooperació i Qualitat Democràtica, en les URL http://www.cooperaciovalenciana.gva.es i http://www.participacio.gva.es.  
  
Huité. Presentació dels imports subvencionables  
Tots els imports referenciats en les diferents partides del pressupost subvencionable seran sense decimals, en nombres enters.  
  
Nové. Documentació preceptiva  
La sol·licitud haurà d'anar acompanyada de la documentació preceptiva següent:  
1. Annex de memòria econòmica o pressupost del projecte que reflectisca les partides pressupostàries de despeses compreses en el projecte i que haurà de presentar-se obligatòriament en el model oficial de l'apartat 9, del resolc seté.  
2. Annexos a la memòria econòmica, on s'especificaran, si escau, les factures proforma, pressupostos professionals o peritatges sobre els costos i els immobles vinculats al projecte. Així mateix, juntament amb aquests annexos s'aportarà l'acreditació documental de:  
a) El cofinançament del projecte o programa, quan siga necessari, incloent-hi l'aportació financera i les aportacions en espècie, adjuntant-hi la declaració responsable de la persona física o jurídica que aporta els béns o serveis. En el cas de serveis, es descriurà i quantificarà l'aportació indicant-hi nombre d'unitats, hores de treball, preu unitari quan corresponga, a més de la valorització total. En el cas de béns, s'hi adjuntaran aquells documents que permeten determinar el seu valor i la forma d'adquisició, valoracions cadastrals o qualsevol altre document que corrobore la quantia de l'aportació valorada.  
  
S'hi adjuntarà declaració responsable de l'entitat, acreditativa dels fons aportats com a cofinançament, que acredite que es compleixen les condicions de finançament de l'apartat 3.b del resolc sisé i en la qual es faça constar, si escau, que si no s'acredita cofinançament suficient o l'òrgan instructor no accepta el cofinançament proposat serà l'entitat la que assumirà aquest cofinançament. En la pàgina web d'aquesta conselleria hi ha disponible un model de declaració responsable.  
  
b) Factures proforma, pressupostos professionals o peritatges sobre els costos per unitat dels recursos a emprar, o altres documents probatoris, quan es tracte de despeses superiors a 6.000 euros, encara que siguen diferents conceptes de despesa, d'un mateix proveïdor, però de naturalesa homogènia. Aquests documents hauran de preveure detalladament els treballs a realitzar, el nombre d'hores emprades, l'import dels treballs i la data i el segell o signatura de l'empresa o professional que emet les factures.  
L'òrgan gestor podrà sol·licitar, quan ho considere necessari, factures proforma o pressupostos addicionals, o altres documents que avalen els imports reflectits en el pressupost, per a garantir l'adequació a la despesa.  
c) Documentació acreditativa de la titularitat i règim de propietat dels immobles vinculats al projecte, així com del seu valor.  
  
d) En el cas que el projecte incloga la construcció d'habitatges o infraestructures, s'hauran d'aportar els permisos d'obra o documents que acrediten la conformitat de les autoritats locals.  
e) En el cas que s'incloguen en el pressupost despeses de voluntariat, previstes en l'article 23.1..a.1.L) de l'Ordre de bases 2/2021, els acords d'incorporació de voluntariat, signats i conformes amb l'article 12 de la Llei 45/2015, de 14 d'octubre, de voluntariat, hauran d'aportar-se quan es formule la línia de base. S'haurà d'aportar un acord de col·laboració equivalent, quan la relació de voluntariat s'haja establit amb una entitat no espanyola.  
  
3. Annex de personal vinculat al projecte, en el qual s'indicarà el personal del qual disposarà l'entitat sol·licitant, si escau, les entitats en agrupació i les entitats sòcies locals. En l'annex de personal s'indicaran els perfils professionals del personal imputat a la subvenció.  
  
4. Annex de relació de projectes en el qual s'han d'indicar tots els projectes aportats com a experiència de l'entitat sol·licitant, si escau, de les entitats en agrupació i de les entitats sòcies locals.  
  
5. Memòria de l'entitat sol·licitant, i si escau, també de les entitats que formen l'agrupació, en la qual conste que reuneix les condicions de solvència i capacitat de gestió per a realitzar l'actuació objecte de la subvenció. En el cas que no siga exigible encara legalment la presentació de la memòria de l'últim exercici, haurà de presentar-se la de l'exercici anterior.  
Aquesta memòria haurà d'incloure documentació acreditativa de:  
a) Les actuacions realitzades durant l'últim any natural anterior a la convocatòria.  
b) L'estat comptable i els ingressos corresponents a l'exercici anterior a la convocatòria, incloent-hi balanç de situació, compte de pèrdues i guanys, i memòria econòmica de l'any anterior, o bé els últims auditats; tot això, subscrit per una persona autoritzada segons els estatuts.  
6. L'informe on figuren les activitats desenvolupades en els últims cinc anys a la Comunitat Valenciana, en l'àmbit de la difusió dels ODS i de sensibilització o educació per a la ciutadania global.  
7. Organigrama i delegacions a la Comunitat Valenciana de l'entitat sol·licitant i, si escau, de les entitats que formen l'agrupació, on constarà:  
a) La composició dels òrgans de govern, administració i direcció de l'entitat, de la seu central i de la delegació o delegacions a la Comunitat Valenciana.  
b) Relació de com a mínim 15 persones associades, afiliades i, en cas de fundacions, persones col·laboradores de l'ONGD, amb residència a la Comunitat. La relació ha de contindre: nom, cognoms i localitat o província de residència de cada persona o bé les inicials, DNI anonimitzat i localitat o província de residència de cada persona.  
8. Certificats expedits per una administració pública, organisme oficial o entitat privada finançadora, que acredite fefaentment l'execució dels projectes aportats com a experiència, per les entitats sol·licitants (i, si escau, les entitats en agrupació), i on conste: denominació del projecte o programa, lloc d'actuació, duració, data d'inici i de finalització i import de la subvenció concedida. No caldrà presentar aquests certificats dels projectes subvencionats per la Generalitat que s'assenyalen en l'annex de projectes, gestionats per l'òrgan directiu competent en matèria de cooperació al desenvolupament.  
9. Estatuts i inscripció de les entitats sòcies locals davant l'administració competent que acredite la seua capacitat jurídica i d'obrar al país d'execució del projecte, en el cas que es tracte d'una entitat privada. En el cas que es tracte d'una entitat pública, podrà acreditar documentalment les seues competències territorials i materials mitjançant l'aportació de la seua norma constitutiva o altres documents probatoris.  
10. Document en el qual conste la conformitat de l'entitat sòcia local en l'execució del projecte i que detalle els termes de col·laboració entre l'entitat sol·licitant i l'entitat sòcia local, signat per les persones que exercisquen la representació legal d'ambdues parts. Hauran de constar, entre altres, els compromisos d'execució d'activitats assumits per cada part i el percentatge de la subvenció a executar per cadascun.  
  
11. Projecte detallat en el qual es concretarà l'activitat objecte de subvenció, que constarà dels documents següents:  
a) En les modalitats A i B: Projecte tècnic descriptiu, que haurà de contindre, almenys, un índex inicial, informació detallada sobre el context d'intervenció, el diagnòstic i la justificació de l'actuació, la descripció de la població beneficiària, els objectius i resultats esperats, les activitats a realitzar i establir un calendari, un estudi de la viabilitat de l'actuació, i la metodologia i instruments de seguiment i avaluació. Amb una extensió màxima de 80 pàgines, tipus de lletra Arial 11, interlineat senzill, marges: entre 2 i 2,5 cm per a tots els marges (superior i inferior, dret i esquerre). Per cada pàgina en excés, es penalitzaran 0,10 punts del total de la puntuació obtinguda.  
  
b) En les modalitats C i D: Formulari per a la descripció del projecte tècnic. Els models de formularis per a cadascuna de les dues modalitats es troben en la URL de la sol·licitud citada, i en la web de la Conselleria de Participació, Transparència, Cooperació i Qualitat Democràtica, en les URL http://www.cooperaciovalenciana.gva.es i http://www.participacio.gva.es. Els projectes es presentaren necessàriament, en els citats models de formularis.  
c) Matriu de planificació del projecte, d'acord amb l'enfocament del marc lògic. En la tramitació telemàtica de la sol·licitud i en la pàgina web de la Conselleria de Participació, Transparència, Cooperació i Qualitat Democràtica consta un model per a elaborar aquesta matriu.  
  
d) Índex amb la relació de documents presentats en la sol·licitud, amb indicació en el títol de cada document del seu contingut i, en tot cas, en aquest índex constaran els documents a què es fa referència en el projecte.  
12. En el cas de presentació de la sol·licitud per una agrupació d'entitats, hauran de presentar un acord subscrit entre les entitats que la componen, on conste, almenys, l'entitat responsable jurídicament davant la Generalitat, que serà l'entitat líder i exercirà la representació de l'agrupació, la identificació de la persona representant legal, així com la voluntat de les parts de concórrer conjuntament a la convocatòria, el percentatge de participació de cada entitat en el projecte, els drets i obligacions de cada agent participant, l'import de subvenció a aplicar per cadascun d'ells, el sistema de gestió del pressupost i de resolució de conflictes, i haurà de mencionar-se expressament que cadascuna de les entitats assumeix la responsabilitat directa i solidària per la totalitat del projecte. Igualment, constarà, expressament, el compromís de totes les entitats participants de mantindre la unió temporal fins al termini de prescripció previst en els articles 39 i 65 de l'LGS. Aquest document haurà d'estar signat digitalment per totes les entitats que formen l'agrupació. En la tramitació telemàtica de la sol·licitud i en la pàgina web de la Conselleria de Participació, Transparència, Cooperació i Qualitat Democràtica hi ha un model per a aportar aquest acord.  
13. En el cas de nou perceptor o nou compte bancari, haurà d'acreditar la tramitació de la inscripció del nou compte, que haurà de realitzar-se mitjançant un tràmit telemàtic: manteniment de tercers, mitjançant el procediment per a tramitar les altes, modificacions i baixes de les domiciliacions bancàries  
https://www.gva.es/es/inicio/procedimientos'id\_proc=22648&version=amp  
14. En el cas que en el formulari de sol·licitud es desautoritze la Conselleria de Participació, Transparència, Cooperació i Qualitat Democràtica, perquè aquesta obtinga de manera directa a través de certificats telemàtics l'acreditació del compliment de les obligacions davant la Seguretat Social i tributàries davant l'Estat i la Generalitat, s'hauran d'aportar els certificats acreditatius d'aquestes circumstàncies. En el cas dels certificats acreditatius de no estar al corrent d'obligacions tributàries, han d'incloure l'acreditació d'aquesta circumstància referida, a l'efecte de l'obtenció d'ajudes i subvencions. En aquest supòsit, i en el cas que el projecte es presente per una agrupació d'ONGD, es presentaran els certificats de totes les entitats agrupades.  
  
15. La inscripció de les entitats sol·licitants i, si escau, de les entitats agrupades, així com la seu, domicili social o delegació permanent a la Comunitat Valenciana, i l'acreditació de la representació de l'entitat sol·licitant en cas que siga necessari, serà comprovada d'ofici amb les dades que consten en el Registre d'Agents de la Cooperació Internacional al Desenvolupament de la Comunitat Valenciana. La modificació o actualització d'aquestes dades haurà de ser comunicada d'acord amb els articles 13 i 14 del Decret 19/2020, de 7 de febrer, del Consell, de regulació del Registre d'Agents de la Cooperació Internacional al Desenvolupament de la Comunitat Valenciana.  
  
16. Les entitats sol·licitants podran estar exemptes de presentar els documents a què s'ha fet referència a la seua entitat o, si escau, a les entitats en agrupació, requerits en els apartats 7, 8 i 9 d'aquest resolc, si ja es van haver presentat en les subvencions de concurrència competitiva en matèria de cooperació al desenvolupament convocades l'any anterior per aquesta conselleria, sempre que ho facen constar en el formulari de sol·licitud, indicant-hi els documents i el número d'expedient en el qual van ser presentats.  
17. Les entitats sol·licitants podran estar exemptes de presentar els documents a què s'ha fet referència a la seua entitat o, si es el cas, a les entitats en agrupació, requerits en l'apartat 5 d'aquest resolc, si en el termini de presentació de sol·licituds van estar publicats en la seua pàgina web, sempre que ho facen constar en el formulari de sol·licitud, indicant-hi els documents i la URL de publicació.  
18. Els annexos esmentats en els apartats 1 a 4 d'aquest resolc estan a la disposició de les entitats sol·licitants en la seu electrònica de la Generalitat en el procediment de sol·licitud de la subvenció, i en la pàgina web de la Conselleria de Participació, Transparència, Cooperació i Qualitat Democràtica, en els URL http://www.cooperaciovalenciana.gva.es i http://participacio.gva.es.  
19. La no aportació de la documentació prevista en els apartats 1 i 11 (annex de memòria econòmica o pressupost del projecte i projecte detallat en què es concretarà l'activitat objecte de subvenció) en el termini de presentació de la sol·licitud inicial determinarà l'exclusió de la convocatòria, sense que siga possible la seua aportació en tràmit posterior.  
  
Desé. Documentació valorativa  
1. L'entitat sol·licitant podrà adjuntar a la sol·licitud la documentació valorativa següent:  
a) Resolució d'inscripció del pla d'igualtat de l'entitat sol·licitant (o d'alguna de les entitats agrupades) en el Registre de convenis i acords col·lectius de treball (REGCON), o resolució de visat del pla d'igualtat emés pel centre directiu de l'Administració de la Generalitat amb competència en matèria de dona o organisme equivalent en una altra comunitat autònoma.  
b) Estratègia de gènere i desenvolupament de l'entitat sol·licitant o d'alguna de les entitats agrupades.  
c) Pla de voluntariat de l'entitat sol·licitant o d'alguna de les entitats agrupades.  
d) Estratègia país/regió de l'entitat sol·licitant, o d'alguna de les entitats en agrupació, en què s'emmarcarà el projecte presentat.  
e) Informes d'avaluació final de projectes duts a terme per l'entitat sol·licitant o les entitats agrupades en els últims cinc anys.  
f) Annexos a la matriu de planificació, que podrà incloure, entre altres, els documents següents: arbre de problemes, arbre d'objectius, matriu d'anàlisi d'alternatives i matriu d'anàlisi de riscos i propostes de mitigació.  
g) Documents acreditatius de suports i avals d'altres entitats i/o institucions al projecte.  
h) Acords de col·laboració o instruments de coordinació amb altres institucions, entitats o grups que treballen en l'àrea d'intervenció.  
  
i) Acreditació documental del diagnòstic participatiu.  
j) Carta de la població beneficiària i autoritats locals on es rendisca compte de la seua acceptació i compromís de participació en les diferents etapes del projecte.  
k) Mapes i informes d'ubicació del projecte que permeten determinar amb detall la localització de la intervenció.  
2. Les entitats sol·licitants podran estar exemptes de presentar els documents referits a la seua entitat, o si és procedent, a les entitats en agrupació, requerits en els apartats a), b) i c) d'aquest resolc, si ja es van haver presentat en les subvencions de concurrència competitiva en matèria de cooperació al desenvolupament convocades en els dos anys anteriors, 2021 i 2022, per aquesta conselleria, sempre que ho facen constar en el formulari de sol·licitud, amb indicació dels documents i el número d'expedient en què van ser presentats.  
3. Les entitats sol·licitants podran estar exemptes de presentar els documents referits a la seua entitat o, si escau, a les entitats en agrupació, requerits en els apartats b), c) i d), d'aquest resolc, si en el termini de presentació de sol·licituds van estar publicats en la seua pàgina web, sempre que ho facen constar en el formulari de sol·licitud, indicant-hi els documents i la URL de publicació.  
  
Onzé. Aportació de documentació en els tràmits posteriors de la convocatòria  
Presentada la sol·licitud i finalitzat el termini de presentació d'aquesta, l'aportació posterior de documentació en el tràmit d'esmena, les al·legacions o recursos contra la resolució, així com la presentació de documentació derivada de l'execució o justificació de la subvenció, es realitzarà de manera telemàtica, en el tràmit específic d'aportació de documentació, en la seu electrònica de la Generalitat, accedint al cercador de tràmits i serveis en la URL següent: http://www.gva.es/va/inicio/atencion\_ciudadano/buscadores/tramites\_servicios.  
  
També es podrà accedir al tràmit des de la pàgina web de la Conselleria de Participació, Transparència, Cooperació i Qualitat Democràtica, en les URL http://www.cooperaciovalenciana.gva.es i http://participacio.gva.es.  
  
Dotzé. Mitjà de notificació o publicació dels diferents tràmits a emplenar en la convocatòria  
1. La llista de les entitats sol·licitants que hagen d'esmenar la seua sol·licitud o adjuntar els documents preceptius que no es van presentar amb la sol·licitud del resolc nové d'aquesta convocatòria, es publicarà en la pàgina web de la Conselleria de Participació, Transparència, Cooperació i Qualitat Democràtica, en les URL http://www.cooperaciovalenciana.gva.es i http://participacio.gva.es, amb indicació que, si en el termini de 10 dies no s'aporten correctament, es considerarà que desisteixen de la seua sol·licitud, després de la resolució prèvia en la qual es declararà el motiu d'exclusió.  
2. La proposta de resolució serà publicada al tauler d'anuncis de la Conselleria de Participació, Transparència, Cooperació i Qualitat Democràtica, en les URL http://www.cooperaciovalenciana. gva.es i http://participacio.gva.es, perquè les entitats interessades puguen presentar al·legacions en el termini de 10 dies hàbils des de la publicació.  
3. La resolució de la convocatòria es publicarà en el Diari Oficial de la Generalitat Valenciana Valenciana, d'acord amb el que estableix el resolc quinzé d'aquesta convocatòria.  
  
Tretzé. Comissió de valoració  
La comissió de valoració, d'acord amb el que es disposa en l'apartat 3 de l'article 39 de l'Ordre de bases estarà composta per:  
a) La persona titular de la direcció general competent en matèria de cooperació internacional per al desenvolupament, que la presidirà.  
b) La persona titular de la subdirecció general competent en matèria de cooperació internacional per al desenvolupament.  
c) La persona titular de la direcció del Servei de Gestió de Programes i Cooperació.  
d) La persona titular de la direcció del Servei d'Anàlisi, Estudis, Promoció i Seguiment.  
e) Un funcionari o funcionària de la direcció general competent en matèria de cooperació internacional per al desenvolupament, amb nivell de cap o cap de secció.  
f) Un funcionari o funcionària de la direcció general competent en matèria de cooperació internacional per al desenvolupament, que ocuparà la secretaria amb veu, però sense vot.  
  
Catorzé. Criteris objectius de valoració  
1. Els criteris objectius de valoració de les sol·licituds presentades a aquesta convocatòria seran els següents:  
a) Per a les modalitats A i B, els recollits en l'article 15 de l'Ordre de bases, amb la ponderació establida en l'annex I d'aquesta resolució de convocatòria.  
b) Per a la modalitat C, els recollits en l'article 18 de l'Ordre de bases, amb la ponderació establida en l'annex II d'aquesta resolució de convocatòria.  
c) Per a la modalitat D, els recollits en l'article 15 de l'Ordre de bases, amb la ponderació establida en l'annex III d'aquesta resolució de convocatòria.  
En cas d'agrupació, s'aplicaran les normes de valoració previstes en els annexos esmentats d'aquesta convocatòria.  
2. Totes les sol·licituds de subvencions s'ordenaran per la puntuació total obtinguda, independentment de la modalitat per la qual s'hagen presentat, a l'efecte de determinar l'ordre en què hagen de ser finançades.  
3. En el supòsit previst en l'apartat 6 de l'article 39 de l'Ordre de bases, per al cas que diverses sol·licituds tinguen la mateixa puntuació total i per la falta de disponibilitat pressupostària haja de desempatar-se per a poder distribuir els fons, si l'empat és entre sol·licituds de la mateixa modalitat, s'estableixen com a criteris de desempat els següents:  
a) En primer lloc: major puntuació en el bloc III. Criteris relacionats amb la valoració de la qualitat del projecte.  
b) En segon lloc: major puntuació en el bloc I, Criteris relacionats amb la capacitat de gestió i experiència de l'entitat sol·licitant.  
  
c) En tercer lloc: major puntuació en el bloc II, Aspectes relacionats amb l'entitat sòcia local o criteris relacionats amb la valoració de la qualitat de les aliances de cooperació establides.  
d) En quart lloc: ordre temporal en la presentació de sol·licituds, tenint en compte el dia i l'hora d'entrada en el registre telemàtic.  
  
Quinzé. Resolució  
1. La resolució per la qual es concedisquen o deneguen les subvencions es publicarà en el Diari Oficial de la Generalitat Valenciana Valenciana i en la pàgina web de la Conselleria de Participació, Transparència, Cooperació i Qualitat Democràtica, en les URL http://www.cooperaciovalenciana.gva.es i http://participacio.gva.es. En la publicació es farà constar, almenys, la relació de sol·licitants segons la baremació, la quantitat subvencionada, sempre en nombres enters, desglossada, si escau, per capítol pressupostari, i el títol del projecte juntament amb la puntuació obtinguda.  
2. El termini màxim per a dictar i publicar la resolució serà de sis mesos des de l'endemà de la data de publicació de la convocatòria en el Diari Oficial de la Generalitat Valenciana Valenciana. Transcorregut l'esmentat termini, sense que s'haja dictat i publicat la resolució, les peticions s'entendran desestimades per silenci administratiu.  
  
3. En la resolució es fixaran el termini i els requisits d'acceptació de la subvenció i, si escau, de la reformulació dels projectes o programes. Si de cas hi manca, s'estableix un termini de set dies hàbils des de la publicació de la resolució en el Diari Oficial de la Generalitat Valenciana Valenciana. En cas que l'acceptació o la reformulació no es produïsca en el termini previst, o no es tinguen en compte els requisits dels articles 42 i 43 de l'Ordre de bases, així com si es produeix la renúncia a la subvenció per part de l'entitat beneficiària, la sol·licitud s'exclourà de la convocatòria, i es reunirà de nou la Comissió de Valoració d'acord amb el que estableix l'article 39 de l'Ordre de bases.  
  
  
Setzé. Règim de lliurament de pagament  
Una vegada rebut el document d'acceptació de la subvenció concedida, es podrà tramitar el lliurament del 100 % de l'import de la subvenció concedida, mitjançant transferència bancària en el compte designat per l'entitat beneficiària en la seua sol·licitud.  
De conformitat amb l'article 10.1.j, de l'Ordre de bases, l'entitat haurà de comunicar a l'òrgan gestor, en el termini d'un mes des de la percepció de l'import de la subvenció, el compte bancari obert exclusivament per al projecte objecte de la subvenció i ingressar l'import en aquest compte.  
  
Disseté. Justificació de les subvencions  
1. La modalitat de justificació de les subvencions d'aquesta convocatòria serà, exclusivament, la de presentació de compte justificatiu amb aportació d'informe d'auditoria, prevista en el títol V de l'Ordre de bases, excepte el que s'estableix en l'apartat 3.  
2. Les entitats beneficiàries hauran de presentar l'informe final segons el model normalitzat disponible en la pàgina web d'aquesta conselleria.  
3. Quan les activitats hagen sigut finançades, a més de ser-ho amb la subvenció concedida amb càrrec a aquesta convocatòria, amb aportacions d'altres entitats públiques o privades, aquestes hauran de ser acreditades en la justificació de la manera següent:  
a) Fons propis de l'entitat adjudicatària o d'altres finançadors privats: s'acreditarà la seua aplicació a les activitats previstes mitjançant factura, rebut o un altre document de trànsit legal. Aquesta direcció general podrà sol·licitar una mostra de justificants originals o còpies autèntiques per a comprovar la realització d'aquestes despeses.  
  
b) Subvencions concedides per altres administracions: només caldrà acreditar que s'ha realitzat la despesa. Per a això, servirà un certificat emés per l'administració concedent, amb la seua conformitat a l'execució de les despeses que s'hagen finançat amb els seus fons. O bé, si no es disposa d'aquest certificat, s'acreditarà la seua aplicació a les activitats previstes mitjançant factura, rebut o un altre document de trànsit legal. Aquesta direcció general podrà sol·licitar una mostra de justificants originals o còpies autèntiques per a comprovar la realització d'aquestes despeses.  
c) Aportacions en espècie o valoritzacions de l'entitat beneficiària o sòcia local, s'acreditaran de conformitat amb el que estableix l'article 27 de l'Ordre de bases.  
4. La justificació de les subvencions que siguen executades en tercers països, les entitats beneficiàries dels quals siguen les agències que pertanguen al sistema de Nacions Unides i entitats que tinguen un acord subscrit amb aquestes que els reconega com el seu comité a Espanya, podrà realitzar-se a través del sistema d'auditoria interna, o altres procediments previstos en els reglaments financers de les Nacions Unides, d'acord amb el conveni sobre privilegis i immunitats de les Nacions Unides.  
5. El termini de presentació de l'informe final serà de tres mesos, a comptar des de la data de finalització de l'execució del projecte, sense possibilitat d'ampliació.  
  
Dihuité. Obligacions de transparència i protecció de dades, i ús de les llengües oficials de la Comunitat Valenciana en l'edició dels materials  
  
1. En compliment de la Llei 19/2013, de 9 de desembre, de transparència, accés a la informació pública i bon govern; la Llei 1/2022, de 13 d'abril, de transparència i bon govern de la Comunitat Valenciana, i l'article 18 de la Llei general de subvencions, les entitats beneficiàries estaran subjectes a les obligacions de transparència següents:  
a) Hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan es troben en alguna de les situacions següents:  
1r) Que perceben durant el període d'un any ajudes o subvencions públiques en una quantia superior a 100.000 euros.  
2n) Que perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
3r) Que les ajudes o subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros.  
En particular, hauran de publicar en els termes previstos en els principis generals de l'article 5 de la Llei 19/2013 la informació institucional i organitzativa de l'article 6, i l'econòmica i pressupostària de l'article 8 d'aquesta. Aquesta publicació es realitzarà a través de la pàgina web de l'entitat, o bé a través de la plataforma TEP - Transparència entitats privades, de GVA Oberta, a la qual es pot accedir en gvaoberta.gva.es/tep. Aquesta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.  
  
b) Sense perjudici de les obligacions previstes en l'apartat anterior, les entitats beneficiàries hauran de fer l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent-hi el logotip de la Conselleria de Participació, Transparència, Cooperació i Qualitat Democràtica en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
c) Les entitats beneficiàries d'aquestes subvencions estan obligades a subministrar a l'entitat concedent, després del requeriment previ, tota la informació que siga necessària per al compliment de les obligacions previstes en la llei de transparència que aquesta requerisca, en el termini de 15 dies hàbils des del requeriment. Una vegada transcorregut el termini conferit en el requeriment sense que aquest haguera sigut atés, l'òrgan que ha realitzat el requeriment podrà acordar, després de l'advertiment i l'audiència previs a la persona interessada, la imposició de multes coercitives en els termes previstos en l'article 5 de la Llei 1/2022.  
d) Els nous conjunts de dades que es generen per la formalització i el desenvolupament de les subvencions atorgades per l'Administració de la Generalitat s'han de disposar, sempre que siga possible, com a conjunt de dades obertes.  
2. De conformitat amb la legislació vigent en matèria de protecció de dades, les dades de caràcter personal proporcionades per les entitats interessades seran tractades per la Generalitat per a procedir a la tramitació de la sol·licitud a l'empara de la Llei 38/2003, de 17 de novembre, general de subvencions, i de la Llei 1/2015, de la Generalitat, d'hisenda pública, del sector públic instrumental i de subvencions.  
  
Les entitats podran exercir els drets d'accés, rectificació, cancel·lació, oposició, supressió, portabilitat i limitació del tractament davant la Conselleria que gestiona aquesta ajuda, així com reclamar, en el seu cas, davant l'autoritat de control en matèria de protecció de dades, especialment quan no haja obtingut satisfacció en l'exercici dels seus drets.  
  
3. Els documents publicats com a acció o resultat d'alguna actuació finançada, a més de contindre el logotip o nom de la Generalitat com a finançador, hauran d'incloure el paràgraf següent, traduït a les llengües en què es publique el document: «Aquesta publicació ha sigut realitzada amb el suport financer de la Conselleria de Participació, Transparència, Cooperació i Qualitat Democràtica. El contingut d'aquesta publicació és responsabilitat exclusiva de «NOM ENTITAT» i no reflecteix necessàriament l'opinió de la Generalitat ».  
  
4. Prèviament a l'edició o publicació dels materials impresos o dels instruments de comunicació i difusió vinculats a les activitats del projecte, qualsevol que siga el tipus de suport emprat, aquests hauran de remetre's prèviament, amb la suficient antelació, a l'òrgan gestor, per a la seua autorització en l'ús de la imatge corporativa de la Generalitat. En la pàgina web de l'òrgan gestor estan disponibles les instruccions per a la realització de publicacions i actes de difusió i divulgació. Igualment, els manuals corporatius d'estil per a l'ús de logotips de la Generalitat estan disponibles en la URL http://www.presidencia.gva.es/manuales-corporativos.   
5. Tots els documents impresos i els suports comunicatius de qualsevol tipus elaborats per a la difusió del projecte, la socialització i la comunicació de resultats hauran d'editar-se en les dues llengües oficials de la Comunitat.  
6. Juntament amb l'informe final, s'haurà de remetre a l'òrgan gestor una relació de tots els materials de difusió editables i materials didàctics produïts durant l'execució. L'òrgan gestor podrà disposar d'aquests materials per a la seua difusió gratuïta i amb esment exprés de l'entitat que els haja produïts.  
  
Dinové. Pla de control  
El Pla de control d'aquesta convocatòria es realitzarà en els termes que assenyala la Resolució de 5 d'octubre de 2022, de la consellera de Participació, Transparència, Cooperació i Qualitat Democràtica, per la qual s'aprova el pla de control aplicable durant l'execució de les subvencions concedides en matèria de cooperació internacional al desenvolupament, segons els instruments de control aplicables en les subvencions atorgades a través d'una convocatòria en règim de concurrència competitiva. (https://participacio.gva.es/es/web/cooperacion/guies-i-instruccion  
  
Contra el que es disposa en aquesta resolució, que posa fi a la via administrativa, es podrà interposar potestativament un recurs de reposició davant el mateix òrgan que ha dictat l'acte en el termini d'un mes, comptat des de l'endemà de la seua publicació, de conformitat amb el que es preveu en els articles 123 i 124 de l'LPAC, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptats des de l'endemà de la seua publicació, de conformitat amb el que s'estableix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que s'utilitze qualsevol altra via que es considere oportuna.  
  
València, 13 de març de 2023.- La consellera de Participació, Transparència, Cooperació i Qualitat Democràtica: Rosa Pérez Garijo.



Descarregar el document amb format PDF

Descarregar les metadades en format XML

Diari Oficial de la Generalitat Valenciana




DOGV - Disposición
==================

Comparte

Comparte

Volver

Guardar el documento Descargar los metadatos en formato XML

Sumario DOGV 9561, del 24-03-2023 (2023/2944)

RESOLUCIÓN de 13 de marzo de 2023, de la Conselleria de Participación, Transparencia, Cooperación y Calidad Democrática, por la que se convocan, para el año 2023, subvenciones a organizaciones no gubernamentales para el desarrollo (ONGD), para la financiación de proyectos y programas de cooperación internacional al desarrollo a ejecutar en países y poblaciones estructuralmente empobrecidas.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Datos del documento

Número DOGV
:   9561

Fecha DOGV
:   24-03-2023

Sección del DOGV
:   III. ACTOS ADMINISTRATIVOS - B) SUBVENCIONES Y BECAS

Número del documento
:   2023/2944

CVE


Fecha del documento
:   13-03-2023

Organismo emisor
:   Conselleria de Participación, Transparencia, Cooperación y Calidad Democrática

Tipo de documento
:   Resolución

Análisis jurídico

 Descriptores 

:   * [Conselleria de Participación, Transparencia, Cooperación y Calidad Democrática](javascript:void(0))
    * [ayuda pública](javascript:void(0))

RESOLUCIÓN de 13 de marzo de 2023, de la Conselleria de Participación, Transparencia, Cooperación y Calidad Democrática, por la que se convocan, para el año 2023, subvenciones a organizaciones no gubernamentales para el desarrollo (ONGD), para la financiación de proyectos y programas de cooperación internacional al desarrollo a ejecutar en países y poblaciones estructuralmente empobrecidas. [2023/2944]  
  
  
En la Orden 2/2021, de 26 de mayo, de la Conselleria de Participación, Transparencia, Cooperación y Calidad Democrática, se establecen las bases reguladoras y el procedimiento de concesión de subvenciones de concurrencia competitiva en materia de cooperación internacional al desarrollo.  
De conformidad con lo dispuesto por el Decreto 105/2019, de 5 de julio, del Consell, por el cual se establece la estructura orgánica básica de la Presidencia y de las consellerias de la Generalitat, así como por el Decreto 179/2020, de 30 de octubre, del Consell, de aprobación del Reglamento orgánico y funcional de la Conselleria de Participación, Transparencia, Cooperación y Calidad Democrática, resuelvo:  
  
Primero. Objeto  
Convocar las subvenciones, en régimen de concurrencia competitiva y con cargo al Presupuesto de la Generalitat del ejercicio 2023 para la financiación de gastos corrientes y de inversión, de proyectos y programas de cooperación internacional al desarrollo a ejecutar en países y poblaciones estructuralmente empobrecidos, destinadas a organizaciones no gubernamentales para el desarrollo (de ahora en adelante ONGD).  
  
Segundo. Bases reguladoras de la convocatoria  
1. Las bases por las cuales se rige esta convocatoria son las contenidas en la Orden 2/2021, de 26 de mayo, de la Conselleria de Participación, Transparencia, Cooperación y Calidad Democrática, por la que se establecen las bases reguladoras y el procedimiento de concesión de subvenciones en materia de cooperación internacional al desarrollo (DOGV núm. 9095, de 28.05.2021), de ahora en adelante, Orden de Bases.  
2. En aquello no previsto en esta norma, las subvenciones se someterán a la normativa básica de la Ley 38/2003 General de Subvenciones (en adelante LGS) y su normativa de desarrollo, y a lo que establece la Ley 1/2015, de 6 de febrero, de la Generalitat, de Hacienda Pública, del Sector Público Instrumental y de Subvenciones. Así mismo se estará a lo que se dispone en la legislación autonómica en materia de cooperación al desarrollo.  
  
Tercero. Financiación  
1. Esta convocatoria de subvenciones se financiará con cargo a las siguientes líneas de subvención, en el Presupuesto de la Generalitat para el año 2023:  
a) Línea S6556000 «Subvenciones a ONGD para acciones de desarrollo», dotada con un importe de 40.550.000 euros, en el capítulo IV, para la financiación de gastos corrientes, en la aplicación presupuestaria 22.03.01.13410.4.  
b) Línea S2324000 «Subvenciones a ONGD para la realización de acciones de cooperación internacional al desarrollo», dotada con un importe de 8.600.000 euros, en el capítulo VII, para la financiación de gastos de capital, en la aplicación presupuestaria 22.03.01.13410.7.  
2. Los importes mencionados podrán ser incrementados como consecuencia de una generación, una ampliación o una incorporación de crédito que no requerirá de una nueva convocatoria, de conformidad con lo dispuesto por el artículo 58, apartado 2, letra a, punto cuarto, del Real decreto 887/2006, de 21 de julio, por el que se aprueba el Reglamento de la LGS.  
3. Estas subvenciones en régimen de concurrencia competitiva, instrumentadas a través de la presente convocatoria, se integran, de conformidad con lo previsto en el artículo 164.a) de la Ley 1/2015, de 6 de febrero, de la Generalitat, de Hacienda Pública, del Sector Público Instrumental y de Subvenciones y el artículo 8.1 de la Ley 38/2003, de 17 de noviembre, general de subvenciones, en el Plan estratégico de subvenciones para el periodo 2023-2025, aprobado mediante resolución de 15 de febrero de 2023, de la Conselleria de Pa



Descargar el documento en formato PDF

Descargar los metadatos en formato XML